บลจ.แอสเซทพลัสชี้กองกิมจิยังจ่ายดี
บลจ.แอสเซทพลัส ชี้กองทุนเกาหลีใต้ยังจ่ายผลตอบแทนสูงกว่าตราสารหนี้ในประเทศ&nbsp; เดินหน้าขายกองทุนใหม่
23 ก.พ. 2553

บลจ.แอสเซทพลัส ชี้กองทุนเกาหลีใต้ยังจ่ายผลตอบแทนสูงกว่าตราสารหนี้ในประเทศ  เดินหน้าขายกองทุนใหม่
นายวิน อุดมรัชตวนิชย์ รองกรรมการผู้จัดการ และหัวหน้าเจ้าหน้าที่บริหารการลงทุน บลจ.แอสเซท พลัส กล่าวว่า  การลงทุนในพันธบัตรเกาหลีใต้ยังให้ผลตอบแทนสูงกว่าลงทุนในตราสารหนี้ในประเทศประมาณ0.50-0.60% ต่อปี ดังนั้นตั้งแต่วันนี้– 3 มี.ค. บริษัทจะเปิดขายกองทุนเกาหลีใต้ต่อเนื่องอีก 1 กองทุน ได้แก่ กองทุนเปิดเอฟไอเอฟตราสารหนี้ระยะสั้น 7/7M (STFIXED-FIF7/7M)  ลงทุนในพันธบัตรรัฐบาลเกาหลีใต้ อายุประมาณ 7 เดือน คาดว่ากองทุนจะสามารถให้ผลตอบแทนหลังจากทำธุรกรรมป้องกันความเสี่ยงเต็มจำนวนและหักค่าใช้จ่ายกองทุนแล้ว อยู่ที่ประมาณ 1.60% ต่อปี
นอกจากนี้เพื่อเป็นทางเลือกให้แก่ลูกค้าในวันที 24 ก.พ.นี้ บริษัทจะเปิดขายและรับซื้อคืนรอบใหม่ กองทุนเปิดแอสเซทพลัสทวีเงินออม 2 (ASP-MMF2) ซึ่งเป็นกองทุนตราสารหนี้ อายุ 6 เดือน โดยรอบการลงทุนนี้ จะพิจารณาลงทุนในตั๋วเงินคลัง 100% ซึ่งคาดว่า จะให้ผลตอบแทนได้ที่ 1.15% ต่อปี